ಎಲಿಷಾ ಆನ್ ಕತ್ಬರ್ಟ್ (1982ರ ನವೆಂಬರ್ 30ರಂದು ಜನಿಸಿದಳು) ಒಬ್ಬಳು ಕೆನಡಾದ ನಟಿ. ಕತ್ಬರ್ಟ್ ಕೆನಡಾದ ಮಕ್ಕಳ ದೂರದರ್ಶನ ಸರಣಿ ಕಾರ್ಯಕ್ರಮವಾದ ಪಾಪ್ಯುಲರ್ ಮೆಕ್ಯಾನಿಕ್ಸ್ ಫಾರ್ ಕಿಡ್ಸ್ ‌ನ ಮಾಜಿ ಸಹ-ಕಾರ್ಯನಿರ್ವಾಹಕಿಯಾಗಿದ್ದಳು. ಅವಳು 2003ರಲ್ಲಿ ಓಲ್ಡ್ ಸ್ಕೂಲ್‌ ಎಂಬ ಕಥಾ ಚಿತ್ರದಲ್ಲಿ ತನ್ನ ಪ್ರಪ್ರಥಮ ಪ್ರಮುಖ ಪಾತ್ರವನ್ನು ಪಡೆದಳು, ನಂತರದ ವರ್ಷದಲ್ಲಿ ದಿ ಗರ್ಲ್ ನೆಕ್ಸ್ಟ್ ಡೋರ್ ಚಿತ್ರದಲ್ಲಿ ಆಕೆ ಅಭಿನಯಿಸಿದಳು. 2005ರಲ್ಲಿ ಬಂದ ಹೌಸ್ ಆಫ್ ವ್ಯಾಕ್ಸ್ ಚಿತ್ರದಲ್ಲಿ ಹಾಗೂ 2007ರಲ್ಲಿ ಬಂದ ಕ್ಯಾಪ್ಟಿವಿಟಿ ಎಂಬ ಭಯಾನಕ ಚಿತ್ರದಲ್ಲಿಯ‌ೂ ಅವಳು ನಟಿಸಿದ್ದಾಳೆ. 24 ಎಂಬ ಅಮೆರಿಕಾದ ರೋಮಾಂಚಕ-ಸಾಹಸ ದೂರದರ್ಶನ ಸರಣಿ ಕಾರ್ಯಕ್ರಮದಲ್ಲಿನ ಅವಳ ಕಿಮ್ ಬಾಯೆರ್ ಪಾತ್ರವು ಹೆಚ್ಚು ಗಮನಸೆಳೆದ ಪಾತ್ರವಾಗಿದೆ. == ಆರಂಭದ ಜೀವನ == ಓರ್ವ ಗೃಹಿಣಿಯಾಗಿದ್ದ ಪ್ಯಾಟ್ರಿಸಿಯಾ ಹಾಗೂ ಓರ್ವ ಮೋಟಾರು ವಿನ್ಯಾಸ ಎಂಜಿನಿಯರ್ ಆಗಿದ್ದ ಕೆವಿನ್‌ರ ಮಗಳಾಗಿ ಕತ್ಬರ್ಟ್ ಆಲ್ಬೆರ್ಟಾದ ಕಾಲ್ಗರಿಯಲ್ಲಿ ಜನಿಸಿದಳು. ಜೊನಾಥನ್ ಮತ್ತು ಲೀ-ಆನ್ ಇವರಿಬ್ಬರು ಈಕೆಯ ಕಿರಿಯ ಒಡಹುಟ್ಟಿದವರು; ಇವಳು ಬೆಳೆದುದು ಕ್ವೆಬೆಕ್‌ನ ಮಾಂಟ್ರಿಯಲ್‌ ಹತ್ತಿರದ ಗ್ರೀನ್‌ಫೀಲ್ಡ್ ಪಾರ್ಕ್‌‌ನಲ್ಲಿ. 2000ರಲ್ಲಿ ಅವಳು ಸೆಂಟಿನಿಯಲ್ ರೀಜನಲ್ ಹೈಸ್ಕೂಲ್‌ನಲ್ಲಿ ಓದು ಮುಗಿಸಿ ಪ್ರಮಾಣಪತ್ರವನ್ನು ಪಡೆದು, ನಟನೆಯ ವೃತ್ತಿಜೀವನದಲ್ಲಿ ಮುಂದುವರಿಯುವುದಕ್ಕಾಗಿ ತನ್ನ 17ನೇ ವಯಸ್ಸಿನಲ್ಲಿ ಲಾಸ್ ಏಂಜಲೀಸ್‌‌ಗೆ ತೆರಳಿದಳು. == ವೃತ್ತಿಜೀವನ == === ಆರಂಭಿಕ ವೃತ್ತಿಜೀವನ === ಕತ್ಬರ್ಟ್ ತನ್ನ ಒಂಬತ್ತನೇ ವಯಸ್ಸಿನಲ್ಲಿಯೇ ವಿವಿಧ ರೀತಿಯ ಮಕ್ಕಳ ಬಟ್ಟೆಗಳಿಗೆ ರೂಪದರ್ಶಿಯಾಗುವುದನ್ನು ಆರಂಭಿಸಿದಳು, ಮತ್ತು ಒಬ್ಬ ಪಾದರಕ್ಷೆ ರೂಪದರ್ಶಿಯ‌ೂ ಆದಳು. ಅವಳು ದೂರದರ್ಶನದಲ್ಲಿ ಮೊದಲ ಬಾರಿಗೆ ಭಯಾನಕ-ವಿಷಯವನ್ನಾಧಾರಿತ ಮಕ್ಕಳ ಸರಣಿ ಕಾರ್ಯಕ್ರಮವಾದ ಆರ್ ಯು ಎಫ್ರೈಡ್ ಆಫ್ ದಿ ಡಾರ್ಕ್? ‌ನಲ್ಲಿ ಓರ್ವ ಹೆಚ್ಚಳ ನಟಿಯಾಗಿ ಕಾಣಿಸಿಕೊಂಡಳು.; ನಂತರ ಅವಳು ಆ ಸರಣಿ ಕಾರ್ಯಕ್ರಮದಲ್ಲಿ ನಿಯತವಾಗಿ ನಟಿಸುವಂತಾದಳು. ಮಾಂಟ್ರಿಯಲ್‌ನಲ್ಲಿ ಚಿತ್ರೀಕರಿಸಿದ ಪಾಪ್ಯುಲರ್ ಮೆಕ್ಯಾನಿಕ್ಸ್ ಫಾರ್ ಕಿಡ್ಸ್‌ ಗೂ ಸಹ ಕತ್ಬರ್ಟ್ ಸಹ-ಕಾರ್ಯನಿರ್ವಾಹಕಿಯಾಗಿ ಕೆಲಸ ಮಾಡಿದಳು. ಅವಳ ನಿರೂಪಣಾ ಶೈಲಿಯು ಅಂದಿನ ಮೊದಲ ಮಹಿಳೆಯಾದ ಹಿಲರಿ ಕ್ಲಿಂಟನ್‌ರ ಗಮನಸೆಳೆದುದರಿಂದ, ಅವರು ಅವಳನ್ನು ಭೇಟಿಗಾಗಿ ಶ್ವೇತಭವನ‌ಕ್ಕೆ ಆಮಂತ್ರಿಸಿದರು. ಡ್ಯಾನ್ಸಿಂಗ್ ಆನ್ ದಿ ಮ‌ೂನ್ (1997) ಎಂಬ ಕೌಟುಂಬಿಕ ನಾಟಕೀಯತೆಯ ಕಥಾಚಿತ್ರದಲ್ಲಿ ಕತ್ಬರ್ಟ್ ತನ್ನ ಮೊದಲ ಪಾತ್ರವನ್ನು ಗಿಟ್ಟಿಸಿದಳು. ಕೌಟುಂಬಿಕ-ಕಥೆಯನ್ನಾಧರಿಸಿದ ಕೆನಡಾದ ಇತರ ಹಲವಾರು ಚಲನಚಿತ್ರಗಳಲ್ಲಿ ಹಾಗೂ ಏರ್‌ಸ್ಪೀಡ್‌ ಎಂಬ ವಿಮಾನ ಸಾಹಸ ಚಿತ್ರದಲ್ಲಿ ಅವಳು ಕಾಣಿಸಿಕೊಂಡಳು. 2001ರಲ್ಲಿ ಕೆನಡಾದ ದೂರದರ್ಶನ ಚಲನಚಿತ್ರ ಲಕ್ಕಿ ಗರ್ಲ್‌ ‌ನಲ್ಲಿ ಕತ್ಬರ್ಟ್ ನಟಿಸಿದಳು ಹಾಗೂ ಉತ್ತಮ ನಟನೆಗಾಗಿ ಜೆಮಿನಿ ಪ್ರಶಸ್ತಿಯೊಂದನ್ನು ಪಡೆದಳು. ಲಾಸ್ ಏಂಜಲೀಸ್‌‌ಗೆ ಆಕೆಯು ತೆರಳಿದ ಕೆಲವೇ ದಿನಗಳಲ್ಲಿ, 24‌ ಎಂಬ ದೂರದರ್ಶನ ಸರಣಿ ಕಾರ್ಯಕ್ರಮದಲ್ಲಿ, ಸಂಯುಕ್ತ ರಾಷ್ಟ್ರದ ಗುಪ್ತಚಾರ ಜ್ಯಾಕ್ ಬಾಯೆರ್‌ನ ಮಗಳಾದ ಕಿಮ್ ಬಾಯೆರ್ ಪಾತ್ರಕ್ಕೆ ಕತ್ಬರ್ಟ್‌ಳನ್ನು ಗೊತ್ತುಮಾಡಲಾಯಿತು. ಈ ಕಾರ್ಯಕ್ರಮದ ಮೊದಲ ಮ‌ೂರು ಸರಣಿಗಳಲ್ಲಿ ಕಾಣಿಸಿಕೊಂಡಳು, ಆದರೆ ಅದರ ನಾಲ್ಕನೆಯ ಸರಣಿಯಲ್ಲಿ ಕಾಣಿಸಿಕೊಳ್ಳಲಿಲ್ಲ; ಐದನೇ ಸರಣಿಯಲ್ಲಿನ ಕೇವಲ ಎರಡು ಸಂಚಿಕೆಗಳಲ್ಲಿ ಮಾತ್ರವೇ ಆಕೆ ಅತಿಥಿ-ಪಾತ್ರದಲ್ಲಿ ಅಭಿನಯಿಸಿದಳು. ಕಿಮ್ ಬಾಯೆರ್ ಆಗಿ ತನ್ನ ಪಾತ್ರವನ್ನು ಅವಳು ....24: ನಲ್ಲಿ ಪುನರಾವರ್ತಿಸಿದಳು ಮತ್ತು ಏಳನೇ ಸರಣಿಯ ಐದು ಸಂಚಿಕೆಗಳಲ್ಲಿ ಮತ್ತೊಮ್ಮೆ ಅತಿಥಿ-ಪಾತ್ರದಲ್ಲಿ ಕಾಣಿಸಿಕೊಂಡಳು. === 2003-2005: ವ್ಯಾಪಾರೀ ಯಶಸ್ಸು === ಸ್ಪೈಡರ್-ಮ್ಯಾನ್‌ ಚಿತ್ರದಲ್ಲಿನ ಮೇರಿ ಜೇನ್‌ ವ್ಯಾಟ್ಸನ್‌ ಪಾತ್ರಕ್ಕಾಗಿ ಕತ್ಬರ್ಟ್ ದರ್ಶನ ಪರೀಕ್ಷೆಗೆ ಒಳಗಾದಳು; ಆದರೆ ಆ ಪಾತ್ರವು ಕ್ರಿಸ್ಟನ್ ಡನ್ಸ್ಟ್‌ ಎಂಬಾಕೆಯ ಪಾಲಾಯಿತು. 2003ರಲ್ಲಿ ಓಲ್ಡ್ ಸ್ಕೂಲ್‌ ಮತ್ತು ಲವ್ ಆಕ್ಚುಯಲಿ ಚಿತ್ರಗಳಲ್ಲಿ ಸಣ್ಣ ಪಾತ್ರಗಳಲ್ಲಿ ಅಭಿನಯಿಸುವುದರೊಂದಿಗೆ, ಅವಳು ತನ್ನ ಹಾಲಿವುಡ್‌ ಚಿತ್ರ ವೃತ್ತಿಜೀವನವನ್ನು ಆರಂಭಿಸಿದಳು. ಕತ್ಬರ್ಟ್‌ಳ ಮುಂದಿನ ಚಿತ್ರವಾದ ದಿ ಗರ್ಲ್ ನೆಕ್ಸ್ಟ್ ಡೋರ್‌ ನಲ್ಲಿ ಅವಳು ಮೊದಲಬಾರಿಗೆ ಡ್ಯಾನಿಯೆಲ್ ಎಂಬ ಓರ್ವ ಮಾಜಿ ಅಶ್ಲೀಲ ತಾರೆಯಾಗಿ ಪ್ರಮುಖ ಪಾತ್ರದಲ್ಲಿ ಎಮಿಲೆ ಹಿರ್ಸ್ಕ್‌ಗೆ ಎದುರಾಗಿ ಅಭಿನಯಿಸಿದಳು. ಕತ್ಬರ್ಟ್ ಆರಂಭದಲ್ಲಿ ಆ ಪಾತ್ರದಲ್ಲಿ ನಟಿಸಲು ಷರತ್ತುಗಳನ್ನು ಹಾಕಿದಳು, ಆದರೆ ನಂತರ ನಿರ್ದೇಶಕ ಲ್ಯುಕೆ ಗ್ರೀನ್‌ಫೀಲ್ಡ್‌ ಈ ಪಾತ್ರವನ್ನು ಸ್ವೀಕರಿಸುವಂತೆ ಆಕೆಯ ಮನವೊಲಿಸಿದ. ವಿಕೆಡ್ ಪಿಕ್ಚರ್ಸ್ ಹಾಗೂ ವಿವಿಡ್ ಎಂಟರ್‌ಟೈನ್‌ಮೆಂಟ್‌‌ ಸಂಸ್ಥೆಗಳಿಗೆ ಸೇರಿದ ವಯಸ್ಕ ಚಿತ್ರಗಳ ನಿಜವಾದ ನಟಿಯರೊಂದಿಗೆ ಮಾತಾಡುವ ಮೂಲಕ, ಆಕೆ ಪಾತ್ರದ ಕುರಿತು ಸಂಶೋಧನೆಯನ್ನು ನಡೆಸಿದಳು. ತನ್ನ ಪಾತ್ರವು ರೆಬೆಕಾ ಡಿ ಮೋರ್ನೆಯ ಪಾತ್ರವನ್ನು ನೇರವಾಗಿ ಆಧರಿಸಿಲ್ಲ ಎಂದು ಕತ್ಬರ್ಟ್ ಸಮರ್ಥಿಸಿಕೊಂಡರೂ ಸಹ, ಆ ಚಿತ್ರವು ಬಿಡುಗಡೆಯಾದಾಗ ಹೆಚ್ಚಿನವರು ಅದನ್ನು ರಿಸ್ಕಿ ಬ್ಯುಸಿನೆಸ್‌ ‌ ಚಿತ್ರದೊಂದಿಗೆ ಹೋಲಿಸಿದರು–. ವಿಮರ್ಶಕರಲ್ಲೇ ಪಂಗಡಗಳಾದವು. ಕೆಲವರು ಚಿತ್ರದ ದಿಟ್ಟತೆಗಾಗಿ ಅದನ್ನು ಹೊಗಳಿದರೆ, ಮತ್ತೆ ಕೆಲವರು, ಅದರಲ್ಲೂ ಪ್ರಮುಖವಾಗಿ ರೋಜರ್ ಎಬರ್ಟ್‌ನಂಥವರು ಚಿತ್ರವನ್ನು ಒಂದು ಪ್ರಚಾರ ತಂತ್ರದ ಹಾಗೂ ಶೋಷಿಸುವ ಚಿತ್ರ ಎಂದು ಹೀಗಳೆದರು. ಎಬರ್ಟ್‌ ಈ ಕುರಿತು ಬರೆಯುತ್ತಾ, ಕತ್ಬರ್ಟ್‌ ಅಭಿನಯಿಸಿರುವ ಡ್ಯಾನಿಯೆಲ್‌ ಪಾತ್ರವು "ತಾನು ಕೆಲವೊಮ್ಮೆ ನೋಡಿರುವ ಪಾತ್ರಗಳಲ್ಲಿ ಅತ್ಯಂತ ಅಹಿತಕರ ಪಾತ್ರವಾಗಿ ಕಂಡಿದೆ" ಎಂಬ ಅಭಿಪ್ರಾಯವನ್ನು ವ್ಯಕ್ತಪಡಿಸಿದ. ಬೃಹತ್‌-ಪರದೆಯ ತನ್ನ ಮುಂದಿನ ಸ್ಪರ್ಧೆಯಲ್ಲಿ 2005ರಲ್ಲಿ ಬಂದ, ಹೌಸ್ ಆಫ್ ವ್ಯಾಕ್ಸ್ ಎಂಬ ಉತ್ಕೃಷ್ಟ ಭಯಾನಕ ಚಿತ್ರದ ಪುನರ್ನಿರ್ಮಿತ ಚಿತ್ರದಲ್ಲಿ ಪ್ಯಾರಿಸ್ ಹಿಲ್ಟನ್ ಮತ್ತು ಚಾಡ್ ಮೈಕೆಲ್ ಮರ್ರೆಯವರಂಥ ನಟರೊಂದಿಗೆ ಕತ್ಬರ್ಟ್‌ ಅಭಿನಯಿಸಿದಳು. ಚಿತ್ರದ ಇತರ ಪಾತ್ರಧಾರಿಗಳ ಜೊತೆಗೆ ಕತ್ಬರ್ಟ್‌ಳೂ ವಿಕಾರವಾಗಿ ಕಾಣುವಂತೆ ಪ್ರಸಾಧನ ಕಾರ್ಯವನ್ನು ಮಾಡಲಾಯಿತು. ಒಂದು ದೃಶ್ಯದಲ್ಲಿ, ತನ್ನ ತುಟಿಗಳು ಅಂಟಿನಿಂದ ಮುಚ್ಚಲ್ಪಟ್ಟಿರುವಾಗ ತನ್ನ ಬಾಯನ್ನು ತೆರೆಯಲು ಅವಳು ಪ್ರಯತ್ನಿಸುವುದು ಅವಳ ಪಾತ್ರದ ಸ್ವರೂಪವಾಗಿತ್ತು. ಈ ದೃಶ್ಯವು ನೈಜವಾಗಿ ಮ‌ೂಡಿಬರುವುದಕ್ಕಾಗಿ ಕೃತಕ ಅಂಗದ ಅಳವಡಿಕೆಯ ಮೇಲೆ ಬಳಸಲು ನಿಜವಾದ ಉತ್ತಮದರ್ಜೆಯ ಅಂಟನ್ನು ಕತ್ಬರ್ಟ್‌ ಆರಿಸಿದಳು. ಅವಳ ಈ ಎಲ್ಲಾ ಪ್ರಯತ್ನಗಳ ಹೊರತಾಗಿಯೂ, ವಿರ್ಮಶಕರು ಚಿತ್ರದಲ್ಲಿ ದೋಷಗಳ ಒಂದು ಸರಣಿಯನ್ನೇ ಉಲ್ಲೇಖಿಸುತ್ತಾ ಹೋಗಿದ್ದರಿಂದಾಗಿ, ಹೌಸ್ ಆಫ್ ವ್ಯಾಕ್ಸ್ ಚಿತ್ರವು ಬೃಹತ್ ಪ್ರಮಾಣದಲ್ಲಿ ಟೀಕೆಗೊಳಗಾಯಿತು. "ಒಂದು ಭಯಾನಕ ಚಿತ್ರವನ್ನು ಯಾವಾಗಲೂ ಜನಪ್ರಿಯಗೊಳಿಸುವುದಕ್ಕೆ ಸಂಬಂಧಿಸಿ ಒಂದಷ್ಟು ಅತ್ಯಂತ ಮಂದಬುದ್ಧಿಯ ಮುಖ್ಯಪಾತ್ರಗಳನ್ನು ಹೊಂದಿರುವುದರಿಂದಾಗಿ ಈ ಚಿತ್ರವು ಗಮನಾರ್ಹವಾಗಿದೆ" ಎಂದು ಪರಿಗಣಿಸಲಾಯಿತಾದರೂ, ಆ ಪಾತ್ರಗಳ ಪೈಕಿ ಕತ್ಬರ್ಟ್‌ಳ ಪಾತ್ರವು "ಅತ್ಯುತ್ತಮವಾಗಿ ಮೂಡಿಬಂದಿದೆ" ಎಂದು ವಿಮರ್ಶಕರು ಅಭಿಪ್ರಾಯ ವ್ಯಕ್ತಪಡಿಸಿದರು. ಋಣಾತ್ಮಕ ವಿಮರ್ಶೆಗಳನ್ನು ಪಡೆದರೂ ಸಹ, ಈ ಚಿತ್ರವು ಗಲ್ಲಾಪೆಟ್ಟಿಗೆಯಲ್ಲಿ ಯಶಸ್ಸು ಕಂಡಿತು. ಕತ್ಬರ್ಟ್‌ ತನ್ನ ಪಾತ್ರವನ್ನು "ಶ್ರದ್ಧಾಪೂರ್ವಕವಾಗಿ" ಮತ್ತು "ಚೆನ್ನಾಗಿ" ನಿರ್ವಹಿಸಿರುವುದರಿಂದ, ಚಿತ್ರದ ಇತರ ಪಾತ್ರಗಳಿಗೆ ಆಕೆ ಒಂದು "ಅಪವಾದ"ವಾಗಿದ್ದಾಳೆ ಎಂದು ಅವಳನ್ನು ಇತರ ಕೆಲವರು ಗುರುತಿಸಿದರು. === 2006-2007: ವೃತ್ತಿಜೀವನದ ಬದಲಾವಣೆ === ದಿ ಕ್ವಯಟ್‌‌ ಎಂಬ ಸ್ವತಂತ್ರ ಚಿತ್ರವು ಕತ್ಬರ್ಟ್‌ಳ ಮುಂದಿನ ಚಲನಚಿತ್ರ ಯೋಜನೆಯಾಗಿತ್ತು. ಇದರಲ್ಲಿ ಆಕೆ ಸಹ-ನಟಿಯಾಗಿ ನಟಿಸಿದ್ದು ಮಾತ್ರವಲ್ಲದೆ, ಚಿತ್ರದ ಸಹ-ನಿರ್ಮಾಣವನ್ನು ಮಾಡಿ, ಹಣದ ಸಹಾಯವನ್ನೂ ನೀಡಿದ್ದಾಳೆ. ಇದರಲ್ಲಿ ಅವಳು ಲೈಂಗಿಕ ದುರುಪಯೋಗಕ್ಕೆ ಒಳಗಾದ ವಿಕ್ಷಿಪ್ತ ಸ್ವಭಾವದ 7-ವರ್ಷ ವಯಸ್ಸಿನ ನಿನಾ ಎಂಬ ಹೆಸರಿನ ಓರ್ವ ಜಯಕಾರ ಕೂಗುವ ನಾಯಕಿಯ ಪಾತ್ರವನ್ನು ವಹಿಸಿದಳು. ಹದಿಹರೆಯದ ಹುಡುಗಿಯ ಪಾತ್ರವನ್ನು ಹೇಗೆ ಅಭಿನಯಿಸುವುದು ಎಂಬುದಕ್ಕೆ ಸ್ಫೂರ್ತಿಯನ್ನು ಪಡೆಯುವುದಕ್ಕಾಗಿ, ಕತ್ಬರ್ಟ್ ತನ್ನ ಕಿರಿಯ ಸೋದರಸಂಬಂಧಿಯನ್ನು ಅವಲಂಬಿಸಿದಳು. ಸೋನಿ ಪಿಕ್ಚರ್ಸ್ ಕ್ಲಾಸಿಕ್ಸ್‌ನಿಂದ ವಿತರಿಸಲ್ಪಟ್ಟ ದಿ ಕ್ವಯಟ್‌ ಚಿತ್ರವು 2005ರ ಟೊರೊಂಟೊ ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವದಲ್ಲಿ ಪ್ರಥಮ ಪ್ರದರ್ಶನ ಕಂಡಿತು. ಸೆಪ್ಟೆಂಬರ್ 1ರಂದು ಪ್ರಾದೇಶಿಕವಾಗಿ ವಿಸ್ತರಿಸುವ ಮೊದಲು, ಇದು 2006ರ ಆಗಸ್ಟ್ 25ರಂದು ಲಾಸ್ ಏಂಜಲೀಸ್‌ ಮತ್ತು ನ್ಯೂಯಾರ್ಕ್ ನಗರದಲ್ಲಿ ಸೀಮಿತ ಮಟ್ಟದಲ್ಲಿ ಬಿಡುಗಡೆಯಾಯಿತು. 2006ರ ಆರಂಭದಲ್ಲಿ, ವೀಜರ್‌ನ "ಪರ್ಫೆಕ್ಟ್ ಸಿಚುಯೇಷನ್‌"ಗೆ ಸಂಬಂಧಿಸಿದ ಸಂಗೀತ ವೀಡಿಯೊದಲ್ಲಿ ತಂಡದ ಕಾಲ್ಪನಿಕ ಮೂಲ ಗಾಯಕಿಯ ಪಾತ್ರದಲ್ಲಿ ಕತ್ಬರ್ಟ್ ಕಾಣಿಸಿಕೊಂಡಳು. ಈ ಗಾಯಕಿಯು ಸಿಟ್ಟುಗೊಂಡು ರೇಗಿದ್ದರಿಂದಾಗಿ ರಿವರ್ಸ್ ಕ್ಯುಮೊ ಎಂಬ ಭರವಸೆಯಿಲ್ಲದ ವಾದ್ಯವೃಂದ ಸಹಾಯಕನು ವಾದ್ಯವೃಂದದ ಸೋಗಾಳುವಾಗಿ ಮಾರ್ಪಡುತ್ತಾನೆ. ಪ್ಯಾರಿಸ್ ಹಿಲ್ಟನ್‌‌ನ ಸಂಗೀತ ವೀಡಿಯೊ‌ದಲ್ಲಿ ನಥಿಂಗ್ ಇನ್ ದಿಸ್ ವರ್ಲ್ಡ್‌ ಹಾಡಿಗೆ ಸಂಬಂಧಿಸಿ ಕತ್ಬರ್ಟ್ ಸಣ್ಣದೊಂದು ಪಾತ್ರ ಮಾಡಿದ್ದಾಳೆ. 2007ರಲ್ಲಿ ಕ್ಯಾಪ್ಟಿವಿಟಿ ಎಂಬ ಚಿತ್ರದಲ್ಲಿ ಕತ್ಬರ್ಟ್‌ ಕಾಣಿಸಿಕೊಂಡಳು. ಓರ್ವ ಮನೋರೋಗಿಯಿಂದ ಮ‌ೂದಲಿಕೆಗೆ ಒಳಗಾಗಿ ನೆಲಮಾಳಿಗೆಯಲ್ಲಿ ಬಂಧಿಸಲ್ಪಟ್ಟಿದ್ದ ಫ್ಯಾಷನ್ ರೂಪದರ್ಶಿಯ ಸುತ್ತ ಸುತ್ತುವ ಕಥೆಯನ್ನು ಈ ರೋಮಾಂಚಕಾರಿ ಚಿತ್ರವು ಒಳಗೊಂಡಿದ್ದು, ಈ ಪಾತ್ರದಲ್ಲಿನ ಅಭಿನಯಕ್ಕಾಗಿ ಅವಳು "ಅತ್ಯಂತ ಕೆಟ್ಟ ನಟಿ" ಎಂಬ ವರ್ಗದಲ್ಲಿ ರಜ್ಜಿ ಪ್ರಶಸ್ತಿಯೊಂದಕ್ಕೆ ನಾಮನಿರ್ದೇಶನಗೊಂಡಿದ್ದಳು. ಹಿ ವಾಸ್ ಎ ಕ್ವಯಟ್‌ ಮ್ಯಾನ್‌ ಚಿತ್ರದಲ್ಲಿ ಕ್ರಿಶ್ಟಿಯನ್ ಸ್ಲೇಟರ್‌‌ಗೆ ಎದುರಾಗಿ ಕೈಕಾಲುಗಳಿಗೆ ಲಕ್ವಹೊಡೆದ ವೆನೆಸ್ಸಾ ಪಾತ್ರದಲ್ಲಿ ಕತ್ಬರ್ಟ್ ನಟಿಸಿದಳು. ಚಿತ್ರವು 2007ರಲ್ಲಿ ಸೀಮಿತ ಬಿಡುಗಡೆಯನ್ನು ಕಂಡಿತು ಹಾಗೂ 2008ರ ಆರಂಭದಲ್ಲಿ DVDಯ ರೂಪದಲ್ಲಿ ಬಿಡುಗಡೆಯಾಯಿತು. === 2008ರಿಂದ ಇಲ್ಲಿಯವರೆಗೆ: ಪ್ರಸಕ್ತ ಮತ್ತು ಭವಿಷ್ಯದ ಯೋಜನೆಗಳು === 2008ರಲ್ಲಿ ಕೊರಿಯಾದ ಚಿತ್ರವೊಂದರ ಪುನರ್‌ನಿರ್ಮಿತ ಸ್ವರೂಪವಾದ ಮೈ ಸ್ಯಾಸಿ ಗರ್ಲ್‌ ಎಂಬ ಚಿತ್ರದಲ್ಲಿ ಜೆಸ್ಸೆ ಬ್ರಾಡ್‌ಫೋರ್ಡ್‌ನ ಜೊತೆಗೆ ಕತ್ಬರ್ಟ್ ಅಭಿನಯಿಸಿದಳು. ಅವಳ ಮುಂದಿನ ಚಿತ್ರವು ನಟ ಟಿಮ್ ಅಲೆನ್‌‌ನೊಂದಿಗೆ ನಟಿಸಿದ ದಿ ಸಿಕ್ಸ್ ವೈವ್ಸ್ ಆಫ್ ಹೆನ್ರಿ ಲೆಫೆ ಎಂಬ ಕೌಟುಂಬಿಕ ಹಾಸ್ಯಚಿತ್ರವಾಗಿದ್ದು, ಇದರಲ್ಲಿ ಆಕೆ ಅವನ ಮಗಳ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾಳೆ. ಗನ್ಸ್‌ ‌ ಎಂಬ ಕೆನಡಾದ ಕಿರು-ಸರಣಿ ಕಾರ್ಯಕ್ರಮದಲ್ಲಿನ ತಾರೆಗಳ ಪೈಕಿ ಇವಳೂ ಒಬ್ಬಳಾಗಿದ್ದು, ಇದರ ಪ್ರಥಮ ಪ್ರದರ್ಶನವು 2009ರಲ್ಲಿ ಆಗಬೇಕಾಗಿದೆ. ಪ್ರಾಜೆಕ್ಟ್ ರನ್‌ವೇ ಕೆನಡಾದ ಎರಡನೇ ಸರಣಿಯ ಎರಡನೇ ಸಂಚಿಕೆಯಲ್ಲಿ ಅವಳು ಓರ್ವ ಅತಿಥಿ-ತೀರ್ಪುಗಾರಳಾಗಿ ಕಾಣಿಸಿಕೊಂಡಿದ್ದು, ಇದರಲ್ಲಿ ಕತ್ಬರ್ಟ್‌ಗೆಂದು ಒಂದು "ಗೋಷ್ಠಿಯ ದಿರಿಸನ್ನು" ಸೃಷ್ಟಿಸುವುದು ವಿನ್ಯಾಸಕಾರರಿಗೆ ಒಂದು ಸವಾಲಾಗಿ ಪರಿಣಮಿಸಿತ್ತು. 24 ರ ಏಳನೇ ಸರಣಿಯಲ್ಲಿ ತನ್ನ ಕಿಮ್ ಬಾಯೆರ್ ಪಾತ್ರವನ್ನು ಕತ್ಬರ್ಟ್ ಪುನರಾವರ್ತನೆ ಮಾಡಿದಳು. ನಾಟಕದ ಪ್ರಾಯೋಗಿಕ ರೂಪವಾದ ನೈ-ಲಾನ್‌ ನಲ್ಲಿ ನಟಿಸಲು ಕೂಡಾ ಅವಳು ನಿಗದಿಪಡಿಸಲ್ಪಟ್ಟಿದ್ದಳು. ಇದರಲ್ಲಿ ಅವಳದ್ದು ನ್ಯೂಯಾರ್ಕ್‌ನ ಓರ್ವ ಸಾಕ್ಷರ ಶಿಕ್ಷಕಿ/ದಾಖಲೆ-ಉಗ್ರಾಣದ ಗುಮಾಸ್ತೆಯ ಪಾತ್ರವಾಗಿದ್ದು, ಲಂಡನ್‌ನ ಸ್ಟಾಕ್‌ ದಲ್ಲಾಳಿಯೊಬ್ಬನೊಂದಿಗಿನ ಸಾಗರದಾಚೆಯ ಪ್ರೇಮಪ್ರಸಂಗದಲ್ಲಿ ಆಕೆ ತೊಡಗುವ ಕಥೆಯನ್ನು ಚಿತ್ರವು ಒಳಗೊಂಡಿತ್ತು. ರಷೀದಾ ಜೋನ್ಸ್‌ ಮತ್ತು ಸ್ಟೀಫನ್ ಮೋಯರ್ ತಾರಾಗಣದ ಬ್ರಿಟಿಷ್‌ ಸರಣಿ ಕಾರ್ಯಕ್ರಮವೊಂದನ್ನು ಆಧರಿಸಿದ್ದ ಈ ಯೋಜನೆಯು ಅಲ್ಲಿಂದೀಚೆಗೆ ರದ್ದುಗೊಂಡಿದೆ. ಬೆಕ್ಕುಗಳು ಮತ್ತು ನಾಯಿಗಳ ಮುಂದುವರಿದ ಜಗತ್ತೊಂದರಲ್ಲಿ ರೂಪಿಸಲಾದ ಕ್ಯಾಟ್ ಟೇಲ್‌ ಎಂಬ ಒಂದು ಅನಿಮೇಟ್‌ ಮಾಡಲಾದ ಚಿತ್ರದಲ್ಲಿ, "ಬೆಕ್ಕಿನ ಮರಿಗಳ ಓರ್ವ ಶ್ರೀಮಂತ ವ್ಯಾಪಾರಿಯ ಬೆಕ್ಕಿನಂಥ ಮಗಳಾದ" ಕ್ಲಿಯೊಗೆ ಧ್ವನಿ ನೀಡಲು ಕತ್ಬರ್ಟ್‌ಳ ಹೆಸರು ಸೂಚಿಸಲ್ಪಟ್ಟಿದೆ. ದಿ ಫರ್ಗಾಟನ್‌ ಎಂಬ ಚಿತ್ರದಲ್ಲಿನ ಮರುಕಳಿಸುವ ಪಾತ್ರವೊಂದರಲ್ಲಿ ನಟಿಸಲು ಎಲಿಷಾ ಪಾತ್ರವರ್ಗಕ್ಕೆ ಸೇರ್ಪಡೆಗೊಂಡಿದ್ದಾಳೆ ಎಂಬ ಪ್ರಕಟಣೆಯನ್ನು 2009ರ ಡಿಸೆಂಬರ್ 7ರಲ್ಲಿ ನೀಡಲಾಯಿತು. ಅವಳು ಮ್ಯಾಕ್ಸಿನ್ ಡೆನ್ವರ್ ಪಾತ್ರವನ್ನು ಅಭಿನಯಿಸಲಿದ್ದಾಳೆ ಎಂದು ABCಯು ಪ್ರಕಟಿಸಿತು. ಇದು ಚಿಕಾಗೋದ ಓರ್ವ ಪ್ರಬಲ ಹಾಗೂ ಯಶಸ್ವೀ ವೃತ್ತಿಪ್ರವೀಣನ ಪಾತ್ರವಾಗಿದ್ದು, ಉಪೇಕ್ಷಿಸಲ್ಪಟ್ಟ ಜಾಲವೊಂದು ಮನೆಯ ಸಮೀಪದಲ್ಲಿರುವ ಪ್ರಕರಣವೊಂದನ್ನು ತನಿಖೆ ಮಾಡಲು ಪ್ರಾರಂಭಿಸಿದಾಗ, "ಹವ್ಯಾಸೀ ಪತ್ತೆದಾರರ" ಕುರಿತಾದ ಅವಳ ಸಿನಿಕತನವನ್ನು ಬದಿಗಿರಿಸುವಂತೆ ಮಾಡಲು ಆತ ಒತ್ತಾಯಕ್ಕೊಳಗಾಗಿರುತ್ತಾನೆ. == ವೈಯಕ್ತಿಕ ಜೀವನ == ವರ್ಣಚಿತ್ರ ರಚನೆಯಲ್ಲಿ ಆಸಕ್ತಿ ಹೊಂದಿರುವ ಕತ್ಬರ್ಟ್‌ ಹಿಮದ ಬಯಲಿನ ಹಾಕಿ ಪಂದ್ಯದ ಅಭಿಮಾನಿಯಾಗಿದ್ದು, ಲಾಸ್ ಏಂಜಲೀಸ್‌ ಕಿಂಗ್ಸ್‌ ಪಂದ್ಯದ ಸೀಸನ್-ಟಿಕೆಟ್ಟನ್ನು ಹೊಂದಿದ್ದಾಳೆ. 2005ರಲ್ಲಿ, ವೆಬ್‌ಸೈಟ್‌ನಲ್ಲಿ ಬ್ಲಾಗ್ ಒಂದನ್ನು ಆಕೆ ನಿರ್ವಹಿಸಿದಳಾದರೂ, ಬಹುಕಾಲದವರೆಗೆ ಅದರಲ್ಲಿ ಆಕೆ ಏನನ್ನೂ ಪ್ರಕಟಿಸಲಿಲ್ಲ. ಆ ಸಮಯದಲ್ಲಿ ಲಾಸ್ ಏಂಜಲೀಸ್‌ ಕಿಂಗ್ಸ್‌ ತಂಡದ ಅಟಗಾರನಾಗಿದ್ದ ಸೀನ್ ಆವೆರಿಯೊಂದಿಗೆ ಒಮ್ಮೆ ಆಕೆ ಪ್ರೇಮಪಾಶಕ್ಕೆ ಸಿಲುಕಿದ್ದಳು. ಈಗ ಅವಳು ಟೊರೊಂಟೊ ಮ್ಯಾಪಲ್ ಲೀಫ್ಸ್‌‌ನ ಡಿಯೋನ್ ಫಾನಿಯುಫ್‌ ಎಂಬಾತನೊಂದಿಗೆ ವಿಹಾರ ನಡೆಸುತ್ತಿದ್ದಾಳೆ. ಮೇಲೆ ನಮೂದಿಸಲಾದ ಇಬ್ಬರು ಹಾಕಿ ಆಟಗಾರರೊಂದಿಗಿನ ಅವಳ ಸಂಬಂಧವು ಒಂದು ಕಿರು ಹಗರಣವಾಗಿ ಮಾರ್ಪಟ್ಟಿತು. ಅದಕ್ಕೆ ಕಾರಣವೇನೆಂದರೆ, ಅವಳ ಮಾಜಿ-ಗೆಳೆಯ ಅವೆರಿಯು 2008ರ ಡಿಸೆಂಬರ್‌ನಲ್ಲಿ ಕೆನಡಾದ ಓರ್ವ ಪತ್ರಕರ್ತನೊಂದಿಗೆ ಮಾತನಾಡುತ್ತಾ, "ಕಾಲ್ಗರಿಗೆ ವಾಪಸಾಗಿರುವುದಕ್ಕೆ ನನಗೆ ತುಂಬಾ ಸಂತೋಷವಾಗಿದೆ. ನಾನು ಕೆನಡಾವನ್ನು ಪ್ರೀತಿಸುತ್ತೇನೆ. ಆದರೆ, ನಾನು ಬಳಸಿ ಬಿಟ್ಟ ಹುಡುಗಿಯರನ್ನು ಪ್ರೀತಿಸುವುದು NHLನಲ್ಲಿನ ಹುಡುಗರಿಗೆ ಹೇಗೆ ಒಂದು ಸಾಮಾನ್ಯ ವಿಷಯವಾಗಿ ಹೋಗಿದೆ ಎಂಬುದರ ಕುರಿತಷ್ಟೇ ನಾನು ಮಾತಾಡುವುದಿತ್ತು, ಅದು ಯಾವುದರ ಕುರಿತಾದ್ದು ಎಂದು ನನಗೆ ಗೊತ್ತಿಲ್ಲ" ಎಂದು ಮಾತಾಡಿಬಿಟ್ಟಿದ್ದ. ಈ ಹೇಳಿಕೆಯಿಂದಾಗಿ ಆವೆರಿಯನ್ನು ಆರು ಆಟಗಳಿಂದ ಅಮಾನತುಗೊಳಿಸಲಾಯಿತು, ಮತ್ತು ಈ ಅಮಾನತಿನ ನಂತರ ತನ್ನ ತಂಡವಾದ ಡಲ್ಲಾಸ್ ಸ್ಟಾರ್ಸ್‌‌ಗೆ ಮತ್ತೆ ಸೇರಲು ಅವನಿಗೆ ಆಹ್ವಾನ ಸಿಗಲಿಲ್ಲ. ನಿಯತಕಾಲಿಕೆಗಳಾದ ಮತ್ತು ಮ್ಯಾಕ್ಸಿಮ್‌ನ "ಅತ್ಯಂತ ಪ್ರಚೋದಕ ಮಹಿಳೆಯರ‌" ವಾರ್ಷಿಕ ಪಟ್ಟಿಗಳಲ್ಲಿ ಕತ್ಬರ್ಟ್‌ ನಿಯತವಾಗಿ ಒಂದು ಸ್ಥಾನವನ್ನು ಗಿಟ್ಟಿಸಿಕೊಂಡು ಬಂದಿದ್ದಾಳೆ. ನ ಪ್ರಪಂಚದಲ್ಲಿನ 100 ಕಾಮಪ್ರಚೋದಕ ಮಹಿಳೆಯರ ಪಟ್ಟಿಯ 2008ರ ಆವೃತ್ತಿಯಲ್ಲಿ ಇವಳ ಅತ್ಯುನ್ನತ ಶ್ರೇಯಾಂಕವು #4 ಆಗಿತ್ತು. ಈಕೆ 2003ರಲ್ಲಿ #14ನೇ, 2004ರಲ್ಲಿ #10ನೇ, 2005ರಲ್ಲಿ #5ನೇ, 2006ರಲ್ಲಿ #22ನೇ, 2007ರಲ್ಲಿ #10ನೇ ಹಾಗೂ 2009ರಲ್ಲಿ #7ನೇ ಶ್ರೇಯಾಂಕವನ್ನು ಗಿಟ್ಟಿಸಿಕೊಂಡಿದ್ದಾಳೆ. .. ಆವೃತ್ತಿಯು ಇವಳಿಗೆ 2003ರಲ್ಲಿ #53ನೇ, 2004ರಲ್ಲಿ #63ನೇ ಮತ್ತು 2006ರಲ್ಲಿ #54ನೇ ಶ್ರೇಯಾಂಕವನ್ನು ನೀಡಿದೆ. ..ನ 2005ರ ಪಟ್ಟಿಯಲ್ಲಿ ಇವಳ ಹೆಸರು ಸೇರ್ಪಡೆಗೊಳ್ಳಲಿಲ್ಲ. .comನ "2007ರ ಅತ್ಯುನ್ನತ 99 ಮಹಿಳೆಯರ" ಪಟ್ಟಿಯಲ್ಲಿ ಓದುಗರು ಕತ್ಬರ್ಟ್‌ಗೆ #10ನೇ ಶ್ರೇಯಾಂಕವನ್ನು ನೀಡಿದ್ದರು. ಮ್ಯಾಕ್ಸಿಮ್ ನಿಯತಕಾಲಿಕವು 2006ರ ತನ್ನ '100 ಮಂದಿ ಪ್ರಚೋದಕ ವ್ಯಕ್ತಿಗಳ' ಪಟ್ಟಿಯಲ್ಲಿ #92ನೇ ಶ್ರೇಯಾಂಕವನ್ನು, 2008ರಲ್ಲಿ #6ನೇ ಶ್ರೇಯಾಂಕವನ್ನು ಮತ್ತು 2009ರಲ್ಲಿ #43ನೇ ಶ್ರೇಯಾಂಕವನ್ನು ನೀಡಿರುವುದರ ಜೊತೆಗೆ, ತನ್ನ 'ಗರ್ಲ್ಸ್ ಆಫ್ ಮ್ಯಾಕ್ಸಿಮ್ ಗ್ಯಾಲರಿ' ವಿಭಾಗದಲ್ಲಿ ಆಕೆಯ ಚಿತ್ರಗಳನ್ನು ಪ್ರಕಟಿಸಿದೆ. 2006ರಲ್ಲಿದ್ದಂತೆ, ಚಲನಚಿತ್ರದ ಪಾತ್ರಗಳಲ್ಲಾಗಲೀ ಅಥವಾ ಪತ್ರಿಕೆಗಳಲ್ಲಾಗಲೀ ತನ್ನನ್ನು ನಗ್ನವಾಗಿ ಚಿತ್ರೀಕರಿಸುವುದನ್ನು ತಾನು ನಿರಾಕರಿಸುವುದಾಗಿ ಹಾಗೂ ಅಗತ್ಯ ಬಂದಾಗಲೆಲ್ಲಾ ತನ್ನನ್ನು ಹೋಲುವ ಬೇರೊಬ್ಬರನ್ನು (ಬಾಡಿ ಡಬಲ್ಸ್) ಬಳಸಿಕೊಳ್ಳುವುದಾಗಿಯೂ ಹೇಳಿಕೆ ನೀಡಿದ್ದು, ಈ ಮೂಲಕ "ಸ್ವಲ್ಪಮಟ್ಟಿಗಾದರೂ ತನ್ನತನವನ್ನು ಕಾಪಾಡಿಕೊಳ್ಳಲು ತಾನು ಬಯಸುವುದರ" ಕುರಿತು ಸ್ಪಷ್ಟಪಡಿಸಿದ್ದಾಳೆ. == ಚಲನಚಿತ್ರಗಳ ಪಟ್ಟಿ == === ಚಲನಚಿತ್ರಗಳು === 1996 2001 2004 2006 === ದೂರದರ್ಶನ === 2001 2004 === ಸಂಗೀತದ ವೀಡಿಯೊಗಳು === == ಪ್ರಶಸ್ತಿಗಳು == == ಆಕರಗಳು == == ಹೊರಗಿನ ಕೊಂಡಿಗಳು == ಅಂತರಜಾಲ ಸಿನೆಮಾ ದತ್ತಸಂಚಯದಲ್ಲಿ ಕತ್ಬರ್ಟ್ ಟೆಂಪ್ಲೇಟು: ಕಾಂಪ್ಲೆಕ್ಸ್ ನಿಯತಕಾಲಿಕ‌ದಲ್ಲಿನ ಎಲಿಷಾ ಕತ್ಬರ್ಟ್ 2009-02-16 ವೇಬ್ಯಾಕ್ ಮೆಷಿನ್ ನಲ್ಲಿ. TVಯಲ್ಲಿನ ಎಲಿಷಾ ಕತ್ಬರ್ಟ್ 2009-04-22 ವೇಬ್ಯಾಕ್ ಮೆಷಿನ್ ನಲ್ಲಿ.